Αλέξανδρος Χάχαλης

Ο Αλέξανδρος Χάχαλης (Πάτρα, 4 Απριλίου 1960) είναι Έλληνας συνθέτης, διεθνώς γνωστός ως Alexandros Hahalis.Είναι θεατρικός συνθέτης, εκτελεστής και ποιητής. Το έργο του έχει χαρακτηριστεί διαχρονικό, αρχέγονο, προοδευτικό (avant garde), επαναστατικό και επικό, εκπορευόμενο από τον ελληνικό πολιτισμό. Έζησε για 21 χρόνια στην Νέα Υόρκη (1980-2001) και τα τελευταία χρόνια διαμένει στην Ελλάδα (Αθήνα) και την Ιταλία (Σπολέτο).

Τον Σεπτέμβριο του 2014 παρουσίασε το διαστημικό του έργο ΠΥΡ ΑΕΙΖΩΟΝ προς τιμήν του εκλιπόντος θρυλικού Νηλ Άρμστρονγκ, του Ρώσου κοσμοναύτη Αλεξέι Λεόνοφ και παγκοσμίως διακεκριμένων κορυφαίων αστροναυτών (Τσαρλς Ντιουκ, Γουόλτερ Κάνινγκχαμ), επιστημόνων (Στήβεν Χόκινγκ, Ρίτσαρντ Ντόκινς) και καλλιτεχνών Μπράιαν Μέι, Ρικ Γουέικμαν) παρόντων και συμμετεχόντων στο 2ο Φεστιβάλ Αστρονομίας και Μουσικής STARMUS, στο διάσημο θέατρο  Grande Auditorio de Tenerife με ζωντανή κάλυψη από την κρατική τηλεόραση στα Κανάρια Νησιά της Ισπανίας, συμμετείχε η διαπρεπής υψίφωνος από την Κύπρο Κατερίνα Μηνά. 

Συνέθεσε αποκλειστικά τη μουσική για το πέμπτο επεισόδiο της πολυβραβευμένης σειράς ντοκυμαντέρ για τον 'Ολυμπο, "Mt.Olympos", "Macedonia The Shinning Gate to Mt.Olympus", σε σκηνοθεσία της Αθηνάς Κρικέλη της Ellopia Films USA, σε πρώτη προβολή τον Μάιο του 2019. 

Ετιμήθη από τον σύλλογο των Ελλήνων καθηγητών του Πανεπιστημίου του Σικάγου το 1998 γιά την ηχητική του απόδοση της ελληνικής γλώσσας, στο Central Park της Νέας Υόρκης το 2000 πλάι στην Ολυμπία Δουκάκη και έξι άλλους Έλληνες για την εισφορά του στο θέατρο, στο Μέγαρο Μουσικής των Αθηνών στην τελετή των Αριστείων το 2005 για την καλλιτεχνική του αναγνώριση εκτός Ελλάδος.

Το 2002 ίδρυσε το μη κερδοσκοπικό σωματείο Απόλλωνος Ναός, με αποστολή την παραγωγή οπτικοακουστικών καλλιτεχνικών έργων, συναυλιών και συνεδρίων εστιασμένων στον Διαχρονικό Ελληνικό Πολιτισμό με στόχο την διάδοσή του παγκοσμίως.Είναι εμπνευστής του διεθνούς επιστημονικού συνεδρίου  «Οδύσσεια της Γνώσεως», με σκοπό την  διερεύνηση φλεγόντων ζητημάτων κοινωνικού και εκπαιδευτικού περιεχομένου.

Από τον Ιανουάριο του 2019, παρουσιάζει την διαδικτυακή ραδιοφωνική εκπομπή στον σταθμό ALBEDO14 o Άνθρωπος, οι Έλληνες και ο Κόσμος με πολιτικό, κοινωνικό και πολιτιστικό περιεχόμενο.

Είναι Υποψήφιος Δημοτικός Σύμβουλος του συνδυασμού Νέα Πάτρα  στο πλευρό του Νίκου Νικολόπουλου στις αυτοδιοικητικές εκλογές του 2019.

Εργογραφία 

ANTITHESIS (Αντίθεσις), Ηλεκτρονική μουσική solo 1983-1986, “AVR” έκδ.1986
FORBIDDEN MEMORIES (Απαγορευμένες αναμνήσεις), Ορχηστρικό έργο 1985-1993, “Apollo Temple” έκδ.2015
PARALLEL UNIVERSE (Παράλληλον Σύμπαν), Ηλεκτρονική μουσική 1986-1988, “Apollo Temple” έκδ.2015
SPLIT INFINITY (Δίχα Αιωνιότης), Ορχηστρικό έργο 1989-1996 (Προσεχής)
UNITY (Ενότης), Free Jazz Μουσική Αυτοσχεδιασμού, συγκρότημα Earthbound 1992, “Leo Records” έκδ.1993
APOLLONIAN REALM (Απολλώνιον Βασίλειον), Έργο για σόλο πιάνο 1992
GERANOS (Γέρανος), Θεατρικό έργο 1995
JUSTICE  (Δικαιοσύνη), Free Jazz Μουσική Αυτοσχεδιασμού, συγκρότημα Earthbound 1995-1997, “Apollo Temple”  έκδ.2016
THE MYSTERIES OF ELEUSIS (Τα Μυστήρια της Ελευσίνος),  Θεατρικό έργο 1996, έκδ.1998
ETERNAL (Αιώνιoν), Μουσική Διαλογισμού 1997
UNCLE TOM’S CABIN (Η Καλύβα του Μπάρμπα Θωμά), Θεατρικό έργο,  “Drama Department” 1997
ALL TALK ( Μόνο Λόγια), Θεατρικό έργο 1998
MYSTERY WOMAN (Μυστηρίου Γυνή), Ορχηστρικό Tribal 1998
TRIBAL TRANCE FORMATION, Ηλεκτρονική μουσική  solo 1999
THE MISANTHROPE (Ο Μισάνθρωπος), Θεατρικό έργο 1999
DREAM OF THE PHOENIX (Το Όνειρο του Φοίνικος), Θεατρικό έργο  2000
ΣΥΝΑΣΤΡΙΑ, Ορχηστρικό έργο  2001
ΑΡΜΟΝΙΑ, Ορχηστρικό έργο 2002
ΑΝΟΙΞΙΣ, Ορχηστρικό έργο 2003
ΠΥΡ ΑΕΙΖΩΟΝ (Pyr Aeizoon Fire Ever-living),  Ορχηστρικό έργο 2003
DYNAMEIS (Δυνάμεις), Ορχηστρικό έργο  2004-2007, “Symphony Records” έκδ.2007
SEVEN SEAS (Επτά Θάλασσες), Συλλογή, “Symphony Records” έκδ.2008
ΜΑΡΑΘΩΝ 2500 ΕΤΗ ΦΩΤΟΣ, Οπερατόριο 2010
Η ΑΓΑΠΗ ΘΕΛΕΙ ΑΓΑΠΗ, Ορχηστρικό έργο 2010
ON THE ROAD TO FREEDOM (Ο Δρόμος προς την Ελευθερία), θεατρικό έργο solo πιάνο 2011
ΣΤΗΝ ΑΡΧΗ ΤΟ ΦΩΣ / ΟΔΥΣΣΕΑΣ ΕΛΥΤΗΣ, Οπερατόριο 2011
APOLLO TEMPLE MASTERPIECES (Τα Καλύτερα του Ναού του Απόλλωνα), Συλλογή, “FM Records” έκδ.2012
ΟΠΕΡΑΤΟΡΙΟ ΚΩΣΤΗΣ ΠΑΛΑΜΑΣ 2013
ΤΟΜΗ ΠΑΤΡΙΔΟΣ / ΤΟ ΠΝΕΥΜΑ ΚΑΙ ΣΤΟ ΧΩΜΑ ΛΑΜΠΕΙ, Αφιέρωμα Κύπρος, 40 χρόνια εισβολής και κατοχής, Οπερατόριο 2014
ΎΔΡΑ, ΠΟΡΕΙΑ ΠΡΟΣ ΤΗΝ ΕΛΕΥΘΕΡΙΑ, Οπερατόριο 2017
ΜΑΚΕΔΟΝΙΑ, ΚΕΡΑΥΝΟΣ ΑΘΑΝΑΣΙΑΣ, Οπερατόριο 2018
ΟΛΥΜΠΙΣΜΟΣ, Όπερα 2018
ΕΝ ΚΡΑΤΕΙ ΑΚΡΑΤΕΙΑΣ, Μιούζικαλ 2019
MAKEDONIA - THE SHINING GATE TO MT.OLYMPUS, documentary, Σύνθεση μουσικής, 2019

Εξωτερικοί σύνδεσμοι 
 Επίσημος ιστότοπος του Αλέξανδρου Χάχαλη

Παραπομπές 

>

Έλληνες μουσικοί
Έλληνες συνθέτες
Νεοέλληνες ποιητές